CELEX: 62008CA0069
Language: mt
Date: 2009-07-16 00:00:00
Title: Kawża C-69/08: Sentenza tal-Qorti tal-Ġustizzja (It-Tieni Awla) tas- 16 ta’ Lulju 2009 (talba għal deċiżjoni preliminari tat-Tribunale di Napoli — Sezione Lavoro — l-Italja) — Raffaello Visciano vs Istituto nazionale della previdenza sociale (INPS) (Politika soċjali — Protezzjoni tal-impjegati — Insolvenza ta’ min iħaddem — Direttiva 80/987/KEE — Obbligu ta’ ħlas tal-intier ta’ krediti mhux imħallsa sa limitu massimu stabbilit minn qabel — Natura tal-krediti tal-impjegat fil-konfront tal-istituzzjoni ta’ garanzija — Terminu ta’ preskrizzjoni)

12.9.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 220/9
            
         Sentenza tal-Qorti tal-Ġustizzja (It-Tieni Awla) tas-16 ta’ Lulju 2009 (talba għal deċiżjoni preliminari tat-Tribunale di Napoli — Sezione Lavoro — l-Italja) — Raffaello Visciano vs Istituto nazionale della previdenza sociale (INPS)
   (Kawża C-69/08) (1)
   
   (Politika soċjali - Protezzjoni tal-impjegati - Insolvenza ta’ min iħaddem - Direttiva 80/987/KEE - Obbligu ta’ ħlas tal-intier ta’ krediti mhux imħallsa sa limitu massimu stabbilit minn qabel - Natura tal-krediti tal-impjegat fil-konfront tal-istituzzjoni ta’ garanzija - Terminu ta’ preskrizzjoni)
   2009/C 220/13
   Lingwa tal-kawża: It-Taljan
   
      Qorti tar-rinviju
   
   Tribunale di Napoli — Sezione Lavoro
   
      Partijiet fil-kawża prinċipali
   
   
      Rikorrent: Raffaello Visciano
   
      Konvenut: Istituto nazionale della previdenza sociale (INPS)
   
      Suġġett
   
   Talba għal deċiżjoni preliminari — Tribunale di Napoli Sezione Lavoro — Interpretazzjoni tal-Artikoli 3 u 4 tad-Direttiva tal-Kunsill 80/987/KEE tal-20 ta’ Ottubru 1980 dwar it-taqrib tal-liġijiet tal-Istati Membri dwar il-protezzjoni tal-impjegati f’każ tal-insolvenza ta’ min iħaddimhom (ĠU L 283, p. 23) — Garanzija tal-pagi li jikkorrispondu għall-aħħar tliet xhur tal-kuntratt ta’ impjieg, fil-limitu ta’ livell stabbilit minn qabel — Tnaqqis tal-kumpens imħallas mill-pagi mħallsa bil-quddiem minn min iħaddem — Leġiżlazzjoni nazzjonali li tippermetti differenza fil-klassifikazzjoni tal-istess servizz skont il-persuna marbuta li tipprovdih u li tippermetti bdil fit-terminu ta’ preskrizzjoni sabiex tittieħed azzjoni ġudizzjarja
   
      Dispożittiv
   
   
               1)
            
            
               L-Artikoli 3 u 4 tad-Direttiva tal-Kunsill 80/987/KEE tal-20 ta’ Ottubru 1980 dwar it-taqrib tal-liġijiet tal-Istati Membri dwar il-protezzjoni tal-impjegati f’każ tal-insolvenza ta’ min iħaddimhom, ma jipprekludux leġiżlazzjoni nazzjonali li tippermetti li l-krediti mhux imħallsa tal-impjegati jiġu kklassifikati bħala “benefiċċji tas-sigurtà soċjali” meta dawn jitħallsu minn istituzzjoni ta’ garanzija.
            
         
               2)
            
            
               Id-Direttiva 80/987 ma tipprekludix leġiżlazzjoni nazzjonali li tuża bħala sempliċi terminu ta’ paragun il-kreditu inizjali marbut mal-paga tal-impjegat sabiex jiġi ddeterminat il-benefiċċju li għandu jiġi ggarantit permezz tal-intervent minn fond ta’ garanzija.
            
         
               3)
            
            
               Fil-kuntest ta’ talba minn impjegat għall-ksib minn fond ta’ garanzija tal-ħlas ta’ krediti ta’ paga mhux imħallsa, id-Direttiva 80/987 ma tipprekludix l-applikazzjoni ta’ terminu ta’ preskrizzjoni ta’ sena (prinċipju ta’ ekwivalenza). Madankollu, huwa l-kompitu tal-qorti nazzjonali li teżamina jekk il-formulazzjoni tiegħu jirrendix prattikament impossibbli jew eċċessivament diffiċli l-eżerċizzju ta’ drittijiet rikonoxxuti mill-ordni ġuridiku Komunitarju (prinċipju ta’ effettività).
            
         
      (1)  ĠU C 107, 26.04.2008